PTG คาด EBITDA ปีนี้โต 60% ทะลุเป้า-ปริมาณขายน้ำมันโต 30%
PTG คาด EBITDA ปีนี้โต 60% ทะลุเป้า-ปริมาณขายน้ำมันโต 30% รับอานิสงส์ฤดูกาลท่องเที่ยวหนุนปริมาณการใช้น้ำมันสูงขึ้น
30 พ.ย. 2559

นายพิทักษ์ รัชกิจประการ ประธานเจ้าหน้าที่บริหาร และกรรมการผู้จัดการใหญ่ บริษัทพีทีจี เอ็นเนอยี จำกัด (มหาชน) หรือ PTG เปิดเผยว่า บริษัทคาดว่าจะสามารถทำกำไรก่อนดอกเบี้ยจ่าย,ภาษี,ค่าเสื่อม และค่าตัดจำหน่าย (EBITDA) ในปีนี้เติบโต 60% สูงกว่าเป้าหมายที่ได้วางไว้เติบโตไม่น้อยกว่า 30% จากปีก่อน และคาดว่าปริมาณการขายน้ำมันทั้งปีจะเติบโตขึ้น 30% จากปีก่อน
โดยไตรมาสสุดท้ายของปีนี้ คาดว่าปริมาณการใช้น้ำมันจะเพิ่มสูงขึ้น เนื่องจากจะเข้าสู่ฤดูกาลท่องเที่ยว และเป็นช่วงจับจ่ายใช้สอย ส่งผลให้มีการขนส่งสินค้าเพิ่มมากขึ้น รวมถึงบริษัท ยังคงเดินหน้าเพิ่มพันธมิตรทางการค้าอย่างต่อเนื่อง เพื่อมอบสิทธิพิเศษให้แก่ลูกค้าผู้ถือบัตรสมาชิก PT Max Card นอกจากนี้ ยังได้เปิดตัวผลิตภัณฑ์น้ำมันเครื่องภายใต้แบรนด์ PT Maxnitron เพื่อเป็นทางเลือกให้ลูกค้าได้ใช้ผลิตภัณฑ์ที่มีคุณภาพ ในราคาที่คุ้มค่า 